34.000 seere kiggede med da DR3 sendte 'Idas fede fatcamp' i sidste uge. En af dem var en sygeplejerske, der synes det er meget trist og helt forkert, at tykke mennesker bliver hyldet.

- Jeg har lige set første afsnit af Idas fede fatcamp på DR3!

- En dokumentar, hvor man følger fede Ida og fire andre fede danske kvinder rundt i North Carolina (de overvægtiges stat).

Overvægtige er helt normale i gadebilledet

Sådan indleder Ida P, der er sygeplejerske på en medicinsk afdeling på et større hospital i hovedstaden, et brev om DR3-programmet Ida fede Fatcamp. Ida - altså sygeplejerske Ida - vil nemlig gerne have debat om, hvor sundt det er at Danmarks Radio hylder tykke mennesker på den måde. Hendes brev fortsætter således:

- Til jer, der ikke kender fede Ida, så medvirkede hun også i en dokumentar på DR, hvor hun iscenesætter sig selv som værende velbalanceret og afklaret med, at hun er fed - mens hun alligevel cykler tudende hjem efter at en mand råber “fede so” efter hende.

Se også: Åbenbart ikke så ligeglad: Græd fordi mand råbte 'fede so'

Fokus på undervægt - og nu på overvægt

- I det nye program på DR skal Ida og de andre fede kvinder opleve, hvordan det altså er 'okay' at være fed og at overvægt er en normal og triviel ting i gadebilledet - måske ikke i Danmark, men så i USA.

- Og jeg er ved at brække mig!

- Der er så meget fokus og ramaskrig omkring undervægtige kvinder, men pludselig er det en dyd at være overvægtig? Dokumentaren hylder jo indiskutabelt overvægt!

- Hvorfor skal fede Ida hyldes?

Se også: 'Fede luder sæk' kigger på skoleelev og tænker: Hvad er mine muligheder

Højrisiko for alt muligt

- Hun er overvægtig, usund og i højrisiko for hjerte/ kar sygdomme, diabetes etc.

- Jeg er sygeplejerske og vi modtager meget ofte akutte patienter med ketoacidoser (dysreg. diabetes), åreforkalkning eller dårligt hjerte; bl.a. pga. forhøjet kolesterol.

- Hvorfor skal alting i dagens Danmark være så fandens politisk korrekt?

- Fede mennesker skal ikke hyldes!

- Og det er hjernedødt, at sende hende til et andet land, hvor overvægt er mere normalt!

- Føj DR, skriver Ida.

Det skal ikke være forbundet med skam at være tyk

DR skriver selv om programmet at 'det ikke længere (skal) være forbundet med skam, at være tyk'. Og at Ida, kendt fra DR3 dokumentaren 'Tykke Ida', derfor har inviteret fire andre tykke kvinder med til North Carolina, hvor de - for første gang i deres liv - skal indgå i et fysisk fællesskab, som udelukkende består af tykke kvinder, men hvad tænker du?